cyanic-selkie/wikianc huggingface dataset:
Lentopallon miesten SM-sarjakausi 1985–1986
Ylempi jatkosarja
Jatkosarjaan annettiin lähtöpisteitä runkosarjan sijoituksen perusteella 6-4-3-2-1-0
Normandianajokoira
Ulkonäkö
Väritys vaihteli suuresti, aina maidonvalkoisesta mustaan. Säkäkorkeus oli maksimissaan 76 cm.
Kuntaliitos
Kuntaliitokset Suomessa
Näillä tavoilla ei kuitenkaan lopputuloksen kannalta ole mitään hallinnollista eroa. Joissakin niissä tapauksissa, joissa on perustettu uusi kunta, on saatettu vaihtaa kunnan vaakuna toiseksi. Esimerkiksi vuonna 2009 perustettu aiempaa laajempi Salon kaupunki otti käyttöön aikaisemman Halikon kunnan vaakunan. Sen sijaan taas esimerkiksi Kauhava, Kouvola ja Kurikka ottivat kuntaliitoksen yhteydessä käyttöön kokonaan uuden vaakunan.
Peliteoria
Kilpailu tai yhteistyö
Peli luokitellaan yhteistyön peliksi, jos pelaajat voivat tehdä sitovia sopimuksia. Sitovuus voi esimerkiksi toteutua, jos oikeusjärjestelmä valvoo sopimuksen noudattamista. Kilpailullisissa peleissä sopimukset eivät ole sitovia. Usein oletetaan, että pelaajien välinen kommunikointi on mahdollista yhteistyön, mutta ei kilpailullisissa peleissä.
Kuntaliitos
Kuntaliitokset Ruotsissa
Ruotsissa kaupungit ovat usein laajentaneet aluettaan yhdistämällä kokonaan tai osittain alueeseen niiden ympärillä sijainneita maalaiskuntia. Kaupunkeihin on liitetty myös kauppaloita: esimerkiksi Malmön kaupunkiin liitettiin Limhamnin kauppala. Kaupunki- ja kuntahistorioitsija Yngve Larsson (1881–1977) on erotellut toisistaan "kokonaisliitokset", joissa yksi tai useampi kunta liitetään kokonaisuudessaan sekä "osaliitokset" , joissa yksi tai useampi kunta liitetään vain osittain.
Sven-Göran Eriksson
Ura
Eriksson valittiin Englannin maajoukkuevalmentajaksi Kevin Keeganin jälkeen alkuvuodesta 2001. Hän oli Englannin maajoukkuehistorian ensimmäinen ulkomaalainen valmentaja, joten valinta herätti kohua. Erikssonin alaisuudessa Englanti selvitti kaikki karsinnat varmasti, mutta arvokisoissa tie katkesi pudotuspeleissä (MM-kisoissa 2002 puolivälierissä Brasilialle, EM-kisoissa 2004 puolivälierässä Portugalille, ja MM-kisoissa 2006 taas puolivälierässä Portugalille).
Erikssonin johdolla Manchester City nousi taistelemaan eurocup-paikoista Englannin Valioliigassa kaudella 2007–2008. City voitti muun muassa molemmat Manchesterin derbyt Unitedia vastaan. Huonon kevätkauden myötä Erikssonin luotsaama City putosi kuitenkin Valioliigassa yhdeksänneksi. Kauden jälkimainingeissa huhut Erikssonin ja Cityn omistajan Thaksin Shinawatran riidoista voimistuivat. Lopulta kesäkuun alussa Eriksson jätti tehtävänsä Cityn päävalmentajana. Muutaman päivän kuluttua hänet valittiin Meksikon maajoukkuevalmentajaksi.
Lokakuussa 2009 uutisoitiin, että Eriksson olisi siirtymässä Pohjois-Korean maajoukkueen päävalmentajaksi valmistamaan sitä kesän 2010 MM-kisoihin. Erikssonin mahdollinen siirtyminen Ruotsin maajoukkuevalmentajaksi oli lokakuun alussa myös jatkuvan spekuloinnin kohteena. Lopulta Notts County vihelsi pelin poikki ja ilmoitti ettei Eriksson lähde seurasta mihinkään. Talven myötä huhut Erikssonin ja Tord Gripin lähdöstä Notts Countysta ovat vahvistuneet sponsorikadon vuoksi. Päävalmentajaksi houkutellun Hans Backen pikapesti on myös lisännyt huhuja Erikssonin lähdöstä. Lopulta Eriksson ilmoitti helmikuussa 2010 lähtevänsä Notts Countysta, jonka omistajat vaihtuivat kolmannen kerran vuoden sisällä.
Erikssonin johdolla Guangzhou sijoittui kaudella 2014 Kiinan liigassa kolmanneksi. Tuloksesta huolimatta ruotsalainen lähti seurasta kauden jälkeen. Kokeneen ruotsalaisvalmentajan ura kuitenkin jatkui Kiinassa, kun Shanghai SIPG palkkasi hänet päävalmentajaksi kaudeksi 2015. Erikssonin johdolla Shanghai SIPG taisteli mestaruudesta, mutta joutui tyytymään ruotsalaisen debyyttikaudella kakkossijaan. Myös kausi 2016 päättyi mestaruustaistelun osalta karvaaseen pettymykseen, kun seura sijoittui liigassa kolmanneksi. Kauden jälkeen Eriksson jätti SIPG:n.
Joulukuun alussa 2016 kokeneen Erikssonin ura jatkui Kiinassa, kun hän teki sopimuksen Kiinan 1. divisioonassa pelaavan Shenzhenin kanssa. Erikssonin johdolla Shenzhen aloitti kautensa vahvasti kuudella perättäisellä voitolla, mutta kauden edetessä joukkue juuttui tappioputkeen. Yhdeksän voitottoman ottelun putki tiesi lopulta Erikssonille potkuja kesäkuussa 2017.
Loikosara
Loikosaraa tavataan harvinaisena Pohjoismaissa lähinnä Skandien vuoriston alueella ja sitä ei toistaiseksi ole tavattu Suomessa. Loikosara kasvaa kosteilla ja kalkkipitoisilla paikoilla hiekka- tai sorapohjaisessa maassa tunturiseuduilla, kuten puronvarsilla, sorapohjaisissa luhdissa sekä vuotomailla. Alavemmilla alueilla loikosara saattaa kasvaa myös ajoittain tulvivilla jokien rannoilla.
Drain
Drain on Rotten Soundin vuonna 1998 julkaistu toinen albumi.
Tormod Skagestad
Skagestad oli Det Norske Teatretin johtaja 1960–1979 ja Norjan merkittävin teatterinjohtaja toisen maailmansodan jälkeen. Suomessa hänen näytelmistään on esitetty kaudella 1956–1957 Kirves on pantu puun juurelle (Under treet ligg øksa)
Mauritania
Historia
Mauritaniassa oli ensimmäinen vakava vallankaappausyritys kesäkuussa 2003. Se torjuttiin pääkaupungissa kaksi päivää kestäneiden veristen taisteluiden jälkeen. Maassa on ollut myös kaksi pienempää vallankaappausyritystä elokuussa ja syyskuussa 2004. 3. elokuuta 2005 17 upseerin johtama ”Oikeudenmukaisuuden ja rauhan neuvosto” ilmoitti kaapanneensa vallan kahden vuoden ajaksi Mauritaniassa päättääkseen presidentti Ould Tayan hallinnon. Presidentin henkivartiokaartin eversti Mohamed Ould Abdel Azizin ja kansallisesta turvallisuudesta vastaavan eversti Ely Ould Mohamed Vallin uskotaan johtaneen kello viideltä aamulla alkanutta kaappausta. Presidentti Ould Taya oli tällöin Saudi-Arabiassa kuningas Fahdin hautajaisissa.
Väestöjakauma
Vuonna 2022 Mauritaniassa arvioitiin olevan 4 161 925 asukasta. Mauritaniassa on suuria kiistoja vallitsevan arabienemmistön ja tummaihoisemman väestön välillä. Orjuus kiellettiin virallisesti vuonna 1981, mutta käytännössä se on yhä erittäin yleistä. Tyypillisesti orjuus kulkee suvuissa: orjien lapsista tulee orjia.
Urheilu
Mauritanian suosituin urheilulaji on muiden Afrikan maiden tapaan jalkapallo. Mauritanian jalkapallomaajoukkue on pelannut kerran arvokisoissa, kun se selviytyi vuoden 2019 Afrikan-mestaruuskisoihin. Kesäkuussa 2022 se oli FIFA-rankingissa sijalla 110. Maa on osallistunut olympialaisiin vuodesta 1984 lähtien, mutta ei ole saavuttanut yhtään mitalia.
Vatianjärvi
Vesistösuhteet
Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Vatianjärven alueella (14.33), jonka Vatianjärven lähialueeseen (14.331) järvi kuuluu. Järven vedenpinnan korkeus on 89,0 metriä mpy. Vaikka järveen laskee sen lähialueelta ojia, tulee suuri osa sen kautta virtaavasta vedestä Viitasaaren reitiltä ja Saarijärven reitiltä. Näistä käytetään nykyään nimitystä Viitasaaren reitin valuma-alue (14.4) ja Saarijärven reitin valuma-alue (14.6). Reittien vedet laskevat ensin Kuhnamoon, joka laskee Luijankosken kautta Vatianjärveen. Veden vaihtuvuus on järvessä niin suurta, että voidaan puhua läpivirtausjärvestä. Vatianjärven lähialueen pohjoispäässä sijaitsee Kangaslampi, joka laskee Kapeenkylässä Kapeenlahteen.
Saksan Itä-Afrikka
Historia
Ensimmäisessä maailmansodassa britit yrittivät vallata Saksan Itä-Afrikan, mutta sissisotaan turvautunut saksalaisten joukkojen komentaja Paul von Lettow-Vorbeck onnistui tekemään vastarintaa neljän vuoden ajan suuresta alivoimastaan huolimatta. Hän antautui vasta kuultuaan Saksan aselevosta marraskuussa 1918.
Ihmisoikeudet Palestiinassa
Vangitsemiset ja kidutus
AOHR on myös syyttänyt Israelia palestiinalaisten vangitsemisesta ja kiduttamisesta.
Kuolemantuomio
Kuolemantuomio on Palestiinassa laillista. Human Rights Watch tuomitsi 14-vuotiaana tehdystä rikoksesta epäillyn teloittamisen.
Homoseksuaalien asema
Gazan kaista on julistanut homoseksuaalisuudesta kuolemanrangaistuksen. Hamasin perustaja Mahmoud Zahar on sanonut: "Te Lännessä ette elä kuin ihmiset. Ette edes elä kuin eläimet. Hyväksytte homoseksuaalisuuden. Ja nyt arvostelette meitä?"
Uskonnonvapaus
Hamasin tavoite on islamilaisen valtion perustaminen. Hallinto pakottaa noudattamaan ortodoksisia sunni-islamilaisia tapoja ja pukeutumista ja vainoaa muissa kuin Hamasin moskeijoissa käyviä sekä kristittyjä, joskin väkivaltaisia hyökkäyksiä oli ennen enemmän.
Agustina Bessa-Luís
Agustina Bessa-Luís (1922 Amarante, Portugali – 3. kesäkuuta 2019 ) oli portugalilainen kirjailija. Hänen maineensa syntyi teoksella Sibila (1954), joka kertoo Pohjois-Portugalin maaseutuaristokratiasta. Myöhemmissä teoksissa hän on käsitellyt vuoden 1974 vallankumousta ja kuninkaallisia.
Australian Grand Prix 2019
Vapaat harjoitukset
Kolmansissa vapaissa harjoituksissa Ferrarin kuljettajat Sebastian Vettel ja Charles Leclerc pääsivät ajoissa lähemmäksi Mercedes-kuljettajien kierrosaikoja, vaikka Vettel lukitsi jarrunsa viimeisessä mutkassa parhaalla kierroksellaan. Haasin kuljettajat Romain Grosjean ja Kevin Magnussen ajoivat neljänneksi ja viidenneksi. Hamilton oli jälleen vapaiden harjoitusten nopein.
Aika-ajot
Hamilton ajoi paalupaikalle ennen tallikaveriaan Bottasta.
Miroslav Klose
Miroslav Josef Klose (s. 9. kesäkuuta 1978 Opole, Opolen voivodikunta, Puola) on puolalaissyntyinen saksalainen jalkapalloilija. Hän on 71 maalillaan Saksan jalkapallomaajoukkueen historian paras maalintekijä ja edusti pääsarjatasolla useita seuroja Saksassa sekä Italiassa. Pelaajauransa jälkeen Klose on kouluttautunut jalkapallovalmentajaksi toimien harjoittelijana Saksan maajoukkueessa.
Suomen urheilu 1976
Vuoden urheilija
Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
Land-grant university
Land-grant universityjä ovat esimerkiksi Massachusetts Institute of Technology ja useat osavaltion nimeä kantavat yliopistot kuten Montanan osavaltionyliopisto ja Iowan osavaltionyliopisto.
Vaikutukset
Land-grant-yliopistojen vaikutusta Yhdysvaltain korkeakoulutukselle pidetään huomattavana. Erityisesti naiset, työväenluokkaiset ja syrjäseuduilla asuvat opiskelijat ovat hyötyneet land-grant-yliopistoista.
Neptunuksen troijalainen
Neptunuksen troijalaisia ovat muun muassa, , ja.
Höyrystymislämpö
Höyrystymislämpö aineyksikköä kohti
Esimerkiksi veden ominaishöyrystymislämpö normaalipaineessa on noin 2 260 kJ/kg, joka vastaa 40,8 kJ/mol. Tämä on melko paljon eli noin viisi kertaa energiamäärä, joka tarvitaan veden lämmittämiseksi 0 °C lämpötilasta 100 °C lämpötilaan.
Traci Lords
U.S. Comedy Arts Festival
Vuodelta 2001 festivaalin juryn palkitsi
Räme
Kangasräme
Mänty on kangasrämeen yleisin puu. Kenttäkerroksessa kangasrämeillä on jäljellä laikuittain kangaskasvillisuutta, kuten seinäsammalia ja kangasvarpuja sekä rämekasvillisuutta, kuten rahkasammalia sekä rämevarpuja, kuten suopursuja, juolukoita. Ruohoja ei juuri ole, mutta sen sijaan esiintyy pallosaraa. Kangasrämeisiin liitetäänkin usein pallosararämeet (PsR).
Neva- eli sararäme
Neva- eli sararämeet (SR) ovat nevojen ja rämeiden välimuoto, joilla voi kasvaa koivuakin. Rämemättäikköjen väleissä on yleensä märkiä nevatyyppisiä alueita. Saroista tyypillisiä kasveja ovat pallosara ja jouhisara. Ruohoista nevarämeellä saattavat kasvaa ravinteisuuden mukaan raate, kurjenjalka ja järvikorte, myös sellaiset vaateliaat sarat kuten äimäsara.
Uuno Klami
Lapsuus ja nuoruus
Uuno Klami kuului virolahtelaiseen Klamin sukuun. Hänen vanhempansa olivat Virolahden Klamilan kylässä kauppa-apulaisena työskennellyt entinen merimies Anton Klami ja talollisen tytär Amalia Korpela. Suvussa oli ollut kansanpelimanneja. Isä kuoli Uunon ollessa nelivuotias ja hän jäi täysin orvoksi äidin kuollessa keuhkotautiin vuonna 1916. Klami pääsi aloittamaan kansakoulun vasta 11-vuotiaana, mutta osoitti jo nuorena musiikillista lahjakkuutta.
Musiikki
Klami sai vaikutteita ranskalaisten säveltäjien, kuten Maurice Ravelin, musiikista sekä Igor Stravinskyn venäläisen kauden teoksista. Klamin Pariisissa valmistunut 1. pianokonsertto Une nuit à Montmartre (1925) toi jo pelkästään mondeenilla lisänimellään kokonaan uuden säväyksen 1920-luvun suomalaiseen musiikkielämään. Kolmiosaisen teoksen Boston-valssia jäljittelevässä keskimmäisessä osassa soi saksofoni, mitä Suomessa siihen aikaan pidettiin lähes ennenkuulumattomana. Klamin musiikille onkin ominaista Ravel-tyylinen hienostuneisuus ja säkenöivä orkestraatio, joka tulee esille varsinkin Sinfonie enfantinessä. Hienostuneisuuden vastapainoksi hänen musiikistaan löytyy myös runsaasti maanläheistä huumoria. Siitä hyvänä osoituksena on vuonna 1932 valmistunut Kuvia maalaiselämästä.
Maijastina Kahlos
Kahlos väitteli filosofian tohtoriksi vuonna 1998 roomalaisesta senaattorista Praetextatuksesta. Kahloksen erikoisaloja ovat Rooman 300- ja 400-lukujen historia, Rooman valtakunnan uskonnot, myöhäisantiikin kulttuuri sekä roomalaisen arjen historia.
Suomen kielioppi
Vartalot ja sidonnaiset morfeemit
Vartalon perään liittyviä sidonnaisia morfeemeja ovat taivutustunnukset, liitteet ja johtimet. Taivutustunnukset edustavat tiettyä taivutuskategoriaa, kuten esimerkiksi imperfektiä ja monikon 1. persoonaa verbimuodossa tul+i+n, ja ne liittyvät sanan vartaloon. Liitteet puolestaan eivät kiinnity vartaloon vaan sanaan, jossa voi olla taivutustunnuksia, kuten kysymysliite sanassa olit+ko.
Sidonnaiset morfeemit esiintyvät sanoissa aina tietyssä järjestyksessä: ensin johtimet, sitten taivutustunnukset ja viimeiseksi liitteet. Tällä perusteella taivutustunnukset on jaettu vielä tunnuksiin ja päätteisiin. Tunnukset tulevat sanassa aikaisemmin kuin päätteet, joiden perässä voi olla vielä liitteitä. Tunnuksia ovat nomineilla luku ja verbeillä muun muassa tempus ja modus, päätteitä taas nominien sijapäätteet ja verbien persoonapäätteet. Esimerkiksi sanassa kirja+sto+i+ssa+mme on ensin sanavartalo kirja, sitten johdin sto, monikon tunnus i, sijapääte ssa ja lopuksi omistusliite mme.
Porton kansallinen orkesteri
Porton kansallinen orkesteri on Porton kaupungissa Portugalissa toimiva sinfoniaorkesteri. Sen juuret ovat vuonna 1947 perustetussa Porton musiikkikonservatorion sinfoniaorkesterissa. Orkesteri syntyi nykyisellään syyskuussa 1997.
Suomen kielioppi
Sijamuodot
Vajaakäyttöisiä sijoja ovat abessiivi, instruktiivi ja komitatiivi. Niitä käytetään harvoin ja niiden käyttöön liittyy morfologisia ja syntaktisia rajoituksia. Instruktiivi ja komitatiivi sisältävät aina monikon tunnuksen, joten niissä ei voi erottaa yksikköä ja monikkoa. Jos substantiivi on komitatiivissa, siihen liittyy vielä possessiivisuffiksi. Abessiivilla ilmaistaan, mitä ilman jokin on tai tapahtuu, esimerkiksi esteettä, tuntematta kipua. Instruktiivi ilmaisee tapaa tai välinettä: kaksin käsin, suurin toivein. Komitatiivi ilmaisee yhteenkuuluvuutta, kuten tyttö pitkine letteineen tai presidentti puolisoineen. Sitä käytetään sijamuodoista vähiten.
Komparaatio
Komparaatio- eli vertailumuotoja on kaksi, komparatiivi ja superlatiivi. Komparatiivi ilmaisee, että ominaisuutta on enemmän kuin toisessa asiantilassa; superlatiivi puolestaan sitä, että ominaisuutta on enemmän kuin missään muussa vertailtavassa asiantilassa. Suomen kielessä komparaatio on taivuttamisen ja johtamisen rajatapaus. Komparaatio koskee lähinnä skalaarisia eli suhteellista ominaisuutta ilmaisevia adjektiiveja, kuten vanha ja hyvä, mutta myös joitakin adverbeja (vähän : vähemmän), pronomineja (usea : useampi) ja adverbiaaleina käytettyjä substantiiveja (illalla: illemmalla). Yksikön nominatiivissa komparatiivin tunnus on -mpi ja superlatiivin -in, esimerkiksi iso+mpi ja iso+in. Taivutettaessa komparatiivin tunnus on -mpA ~ -mmA ja superlatiivin -impA ~ -immA.
Persoona ja passiivi
Persoonamuotoihin lasketaan myös yksipersoonainen passiivi. Passiivimuotoisessa lauseessa ei ole subjektia, joten sen avulla tapahtumaa voi kuvata ilmaisematta tekijän tai osallistujan identiteettiä. Passiivimuodoista voidaan erottaa passiivin tunnus tA ja persoonapääte -Vn, kuten sano+ta+an. Passiivin tunnuksessa on paljon äänteellistä vaihtelua, mutta siinä on yleensä ensin konsonanttiaines t ~ tt ~ d ja vokaali a ~ ä.
Modus
Finiittiverbien tapaluokkia eli moduksia on neljä: indikatiivi, imperatiivi, konditionaali ja potentiaali. Indikatiivi on niin sanottu perusmodus, joka esittää tapahtumisen sellaisenaan, eikä sillä ole tunnusta. Konditionaalin avulla ilmaistaan tapahtuman epävarmuutta tai ehdollisuutta, mutta myös kohteliaisuutta, ja sen tunnus on isi. Potentiaali esittää tapahtuman mahdollisena tai todennäköisenä. Potentiaalin tunnus on ne, mutta se assimiloituu usein vartalon loppukonsonantin kanssa ja muodostaa geminaatan, esimerkiksi nous+see, pur+ree. Imperatiivi ilmaisee käskyjä, kehotuksia tai toivomuksia. Sen muodostus eroaa muista moduksista, sillä imperatiivissa moduksen tunnus ja persoonapääte ovat usein sulautuneet yhteen. Yksikön 2. persoonassa imperatiivi laukaisee rajakahdennuksen, ja monikon 2. persoonassa imperatiivin tunnus on -kAA.
Morfofonologinen vaihtelu
Morfofonologinen vaihtelu tarkoittaa sitä, että morfeemin (sanavartalon tai suffiksin) äänneasu vaihtelee eri ympäristöissä. Sanavartaloa koskevista morfofonologisista vaihteluista yleisimmät ovat astevaihtelu ja vartalon loppuvokaalin vaihtelu. Astevaihtelua on pidetty jopa yhtenä suomen äänne- ja muotorakenteen luonteenomaisimmista piirteistä. Astevaihtelu koskee kaikkia taipuvia sanaluokkia, ja arviolta 20–30 % suomen sanoista on astevaihtelussa.
Sanajärjestys
Sanajärjestys ilmaisee myös lauseen informaatiorakennetta: vastaanottajalle tutuksi oletettu asia eli teema esitetään ensin, ja uusi asia eli reema vasta sitten. Yleensä lauseen subjekti on myös teema, jolloin sanajärjestys on neutraali. Jos teemana on jokin muu lauseenjäsen, se tulee ennen subjektia, esimerkiksi Elokuvan on ohjannut Woody Allen tai Pieniä nisäkkäitä ovat myös lepakot.
Lauseenvastikkeet
Lauseenvastikkeet ovat rakenteita, joissa on jokin verbin infiniitti- tai partisiippimuoto ja joiden voidaan ajatella vastaavaan sisällöltään kokonaista lausetta. Muodollisesti ne eivät kuitenkaan ole lauseita, koska niistä puuttuu predikaatti eli finiittinen verbimuoto. Eri kieliopeissa lauseenvastikkeita on esitetty parikymmentä. Ison suomen kieliopin mukaan keskeisiä lauseenvastikkeita on viisi:
Lauseenvastikkeet ovat uralilaisten kielten alkuperäinen piirre, mutta vastaavia rakenteita tunnetaan muissakin maailman kielissä.
Kalliolampi (Soini, Kukonkylä, eteläinen)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Kolunjoen valuma-alueella (35.46), jonka Syväjoen alueeseen (35.463) se kuuluu. Lammen vedenpinnan korkeus on 184,6 metriä mpy.
Eno
Historia
Enossa toimi Suomen pienin kunnallinen liikennelaitos. Se syntyi vuonna 1953 koululaisten kuljetustarpeesta, mutta lakkautettiin kesäkuussa 2005 kannattamattomana.
Vuosaaren satamarata
Reitti
Rata erkanee pääradasta Keravan rautatieaseman eteläpuolella omalle noin kolmen kilometrin pituiselle raiteelleen ja kulkee lyhyen matkaa Savion rautatieaseman ohitse. Saviolla rata siirtyy Suomen pisimpään rautatietunneliin, 13,5 kilometriä pitkään Savion tunneliin. Vantaalla tunneli alittaa Leppäkorven, Jokivarren, Päiväkummun, Kuninkaanmäen, Itä-Hakkilan, Hakunilan ja Ojangon. pienoiskuva|[[Savion rautatietunnelin pohjoinen sisäänkäynti sijaitsee Keravalla ja eteläinen (kuvassa) Länsisalmessa.]] Tunneli päättyy Porvoonväylän eteläpuolella Länsisalmessa ja seuraa Kehä III:a kallioleikkauksessa tien itäpuolella. Kiskot alittavat kehätien Itäväylän liittymän kohdalla Vantaan ja Helsingin rajalla. Helsingin puolella rata jatkuu maan pinnalla Salmenkallion kaupunginosassa noin kilometrin verran, kunnes se siirtyy 651 metriä pitkään Labbackan kalliotunneliin, joka on rakennettu Vuosaaren tietunnelin viereen. Heti tunnelin jälkeen rata ylittää sillalla Porvarinlahden, jonka jälkeen alkaa sataman kahdeksanraiteinen ratapiha.
Peruskoulua korvaava koulu
Suomessa tehtiin 1970-luvulla muiden Pohjoismaiden esimerkkiä noudattanut peruskoulu-uudistus, jossa aikaisempi rinnakkaiskoulujärjestelmä korvattiin yhdeksänvuotisella peruskoululla. Peruskouluun yhdistettiin kansakoulu ja oppikoulujen keskikoululuokat (1.–5.). Korvaavat koulut noudattivat samoja tuntijakoja ja opetussuunnitelmia kuin kuntien ja valtion vastaavat koulut ja opetus oli oppilaille maksutonta.
Esperanto
Luokitus
Koska esperanto on keinotekoinen kieli, se ei ole minkään luonnollisen kielen sukulainen. Se on kuitenkin saanut vaikutteita fonologiaansa, kielioppiinsa ja sanastoonsa pääasiassa indoeurooppalaisista kielistä. Esperanton äännejärjestelmään ovat eniten vaikuttaneet slaavilaiset kielet, kun taas perussanasto on johdettu pääosin romaanisista ja jossakin määrin myös germaanisista kielistä.
Merkittävimmät vuodet
Kylmä sota hankaloitti esperantoliikkeen toimimista erityisesti 1950- ja 1960-luvuilla, sillä sen molemmat osapuolet pelkäsivät, että esperantoa käytettäisiin vastustajan propagandaan. 1970-luvulla liike kuitenkin voimistui jälleen ja levisi uusille alueille, vahvimmin Iraniin vuonna 1975. Vuonna 1991 Afrikassa oli jo niin paljon esperantisteja, että he pystyivät järjestämään oman mantereen esperantokongressinsa. Viime vuosina Afrikan esperantoliike on edelleen kasvanut ja kehittynyt.
Virallinen asema
Esperanto ei ole minkään valtion virallinen kieli, vaikka 1900-luvun alkupuolella oli suunnitelmia muodostaa Moresnetista ensimmäinen esperantonkielinen valtio, ja lyhytikäinen Insulo de la Rozoj -niminen keinotekoinen mikrovaltio käytti esperantoa virallisena kielenään vuonna 1968. Kuitenkin se on useiden kansalaisjärjestöjen, pääosin esperantoliikkeiden, virallinen työkieli. Suurimmalla näistä järjestöistä, Universala Esperanto-Asociolla (Esperanton maailmanliitto), on viralliset neuvoa-antavat suhteet Yhdistyneisiin kansakuntiin ja Unescoon.
Puhujamäärä
Esperanton puhujamäärän määrittäminen on vaikeaa, sillä useimmiten puhujamäärissä otetaan huomioon äidinkielenään kieltä puhuvat eikä kieltä opiskelleet henkilöt. Koska esperanto on tarkoitettu apukieleksi kansainväliseen kommunikointiin eikä korvaavaksi äidinkieleksi, sillä on vain muutama äidinkielellinen puhuja, joista kaikki ovat kaksi- tai kolmikielisiä.
Murteet
Esperantosta ei ole syntynyt uusia murteita kuten luonnollisista kielistä. Tämä johtuu kielen säännönmukaisesta luonteesta ja käytön suunnitellusta alueesta. Ihmisillä on tapana luoda ja kehittää alueellisia muunnoksia päivittäin käyttämistään kielistä, mutta esperanton tapauksessa tällainen tekisi kansainvälisestä kommunikoinnista paljon vaikeampaa ja olisi näin vahvasti kielen alkuperäistä tarkoitusta vastaan.
Konsonantit
Esperantossa on huolellisesti osattava erottaa soinnilliset ja soinnittomat konsonantit – kuten /b/ ja /p/, /g/ ja /k/, sekä /d/ ja /t/ – toisistaan.
Patro nia (Isä meidän)
Patro nia, kiu estas en la ĉielo,
plenumiĝu via volo,
kiel en la ĉielo, tiel ankaŭ sur la tero.
Symbolit
Toivoa (espero) kuvaavasta vihreästä väristä on tullut merkittävin esperanton symboli. Se esiintyy kaikissa kuviosymboleissa ja sitä käytetään jopa vertauskuvallisissa sanonnoissa. Esimerkiksi verda koro (vihreä sydän) tarkoittaa esperantistin sydäntä tai aatetta. Viisisakarainen tähti, verda stelo (vihreä tähti), kuvaa viittä vanhan laskutavan mukaista mannerta.
Kritiikkiä
Esperanto on saanut vastaansa myös runsaasti kritiikkiä. Suuri osa siitä koskee yleisesti keinotekoisten apukielten tarpeellisuutta ja realiteetteja ja on kohdistettu juuri esperantoon sen suuren käyttäjämäärän ja tunnettuuden vuoksi.
Ääreishermosto
thumb|upright=1.3|Ihmisen hermosto. Sininen on ääreishermostoa, keltainen keskushermostoa. Ääreishermosto eli perifeerinen hermosto on aivohermoista ja selkäydinhermoista koostuva hermosto, jonka tehtävänä on välittää informaatiota aivoista ja selkäytimestä muodostuvaan keskushermostoon.
Snapchat
Suosio
Marraskuussa 2015 Snapchat kertoi verkkosivullaan, että sillä on maailmanlaajuisesti yli 100 miljoonaa käyttäjää päivässä. Heistä noin 60 prosenttia tekee itse sisältöä. Snapchatin mukaan palvelussa katsotaan yli 5 miljardia videota joka päivä.
Benazir Bhutto
Benazir Bhutto (21. kesäkuuta 1953 Karachi – 27. joulukuuta 2007 Rawalpindi) (sindhiksi: بينظير ڀٽو; urduksi: بینظیر بھٹو) oli Pakistanin pääministeri, Pakistanin kansanpuolueen poliitikko ja pitkäaikainen oppositiojohtaja. Bhutto oli islamilaisten valtioiden pääministereistä nuorin ja ensimmäinen nainen.
Ura
Bhutto kävi koulunsa Karachissa ja Murreessa ja opiskeli yhteiskuntatieteitä sekä Harvardin yliopistossa Yhdysvalloissa että Oxfordin yliopistossa Britanniassa. Hän meni naimisiin liikemies Asif Ali Zardarin kanssa 1987. Benazir Bhutton veli, Shahnawaz, tapettiin 1985 Ranskassa hämärissä olosuhteissa ja hänen toinen veljensä Mir Murtaza 1996 Karachissa.
Murha
Bhutto kuoli 27. joulukuuta 2007 ainakin 16 kuolonuhria vaatineessa iskussa Rawalpindin kaupungissa, jossa hän oli pitämässä parlamenttivaaleihin liittyvää puhetilaisuutta. Raporttien mukaan häntä ammuttiin ennen kuin ampuja räjäytti itsensä. Pakistanin sisäministeriön mukaan Bhutto ei kuollut luoteihin, vaan "löi päänsä" suojauduttuaan itsemurhaiskulta. Ministeriön mukaan Bhutton ruumiista ei ole löytynyt yhtään luotia. PPP-puolueen edustajat ovat kieltäneet selityksen. CNN:n analyytikon mukaan Bhutton vastustajat yrittävät kiistää Bhuttolta marttyyrikuoleman.
Suomen paperiteollisuus
Paperiteollisuuden merkitys Suomen kansantaloudelle pieneni selvästi 2000-luvun alkuvuosikymmenellä. Paperiteollisuuden arvonlisäyksen osuus koko BKT:sta supistui runsaaseen kolmannekseen vuosina 1998–2009, etenkin 2006−2009, kun talous taantui ja paperin kysyntä heikkeni jyrkästi. Sen jälkeen pakkausmateriaalien kysyntä kompensoi jossain määrin painopaperin vähentyvää kysyntää. Tuotantomäärien lasku on kuitenkin jatkunut koko 2010-luvun, ja vuonna 2020 Suomessa tuotettiin 4,5 miljoonaa tonnia paperia, eli saman verran kuin 1980-luvun alkupuolella.
Paperikonepaperitehtaat
Suomen ensimmäinen tasoviirapaperikone eli fourdrinier asennettiin vuonna 1842 Tampereelle J. C. Frenckellin tehtaalle. Vuoteen 1918 saakka tehdas käytti raaka-aineenaan lumppuja ja toimi alkuperäisellä paikallaan vuoteen 1929, minkä jälkeen osa tehtaan koneista siirrettiin Porin paperitehtaalle.
Sodissa luovutetuille alueille jääneet kartonkitehtaat
Suomen Neuvostoliitolle vuonna 1940 luovuttamat alueet käsittivät seuraavat kartonkitehtaat:
Sellutehtaat Suomessa
Kaikki Suomessa toimivat sellutehtaat toimivat sulfaattimenetelmällä. Suomen viimeinen sulfiittisellutehdas suljettiin vuonna 1991. Tervasaaressa jatkoi sulfiittimenetelmään perustuva SAP-sellulinja vuoteen 2007 saakka. Suomessa toimii 17 sellutehdasta puolisellutehtaat (2) mukaan luettuna. Näiden lisäksi UPM Rauman paperitehtaalla on fluff-sellulinja. Kaskisten sellutehdas suljettiin maaliskuussa 2009.
Puuhiomot ja muut massatehtaat Suomessa
Puuhiomo on teollisuuslaitos, jossa puuta mekaanisesti hiomalla valmistetaan paperinvalmistuksessa käytettävää mekaanista puumassaa eli hioketta. Hiokkeita ovat SGW ja PGW. Muita mekaanisia puumassoja ovat kemhierteet (CTMP, BCTMP) ja hierteet (TMP). Perinteinen puuhiomo valmisti SGW-hioketta. Moderni puuhiomo valmistaa painehioketta (PGW).
Kiipeily
thumb|Kalliokiipeilyä [[Staffordshiressa, Englannissa]] Kiipeily on jyrkkää kohdetta pitkin ylös nousemista omin voimin, yleensä jalkoja ja käsiä käyttäen.
Paalasmaa
Paalasmaa muodostuu kolmesta saaresta, jotka ovat Pääsaari, Toinensaari ja Kolmassaari. Kaikki saaret ovat asuttuja, ja niitä yhdistävät sillat. Lossi liikennöi saaret mannermaasta erottavassa Hirvisalmessa. Saaristoasiain neuvottelukunnan listauksessa Paalasmaan pinta-ala on 27 neliökilometriä, ja se on Pohjois-Karjalan kolmanneksi suurin ja koko maan sisävesien 16:nneksi suurin saari.
Kiipeily
Kiipeily Suomessa
Kiipeily alkoi Suomessa 1950-luvulla. Silloinen lääketieteen opiskelija Matti A. Jokinen meni kesällä 1954 Sveitsiin Zermatt-nimiseen alppikylään, jossa hän retkeili ja kiipeili ympäristön helpoille huipuille. Lopuksi hän nousi 17. heinäkuuta 1954 sveitsiläisen vuorioppaan kanssa Matterhornille, ja tapahtumaa on sittemmin pidetty suomalaisen vuorikiipeilyn syntynä. Palattuaan kotimaahan hän kirjoitti 26. syyskuuta 1954 nousustaan Helsingin Sanomiin laajan artikkelin, joka julkaistiin arvostetussa etuaukeaman yläneliössä.
Sarvikuonot
Sarvikuonot (Rhinocerotidae) ovat kavioeläimiin kuuluvia suurikokoisia nisäkkäitä, joita elää luonnonvaraisina Afrikassa ja Aasiassa. Sarvikuonojen heimoon kuuluu viisi elossa olevaa lajia ja yksi käytännössä sukupuuttoon kuollut laji :
Einar Englund
Sven Einar Englund (17. kesäkuuta 1916 Ljugarn, Ruotsi – 27. kesäkuuta 1999 Visby, Ruotsi) oli suomalainen säveltäjä ja pianisti. Hänen musiikkinsa edustaa uusklassismia.
Tausta ja ura
Einar Englund syntyi Gotlannissa ruotsalaisen äidin ja suomalaisen isän pojaksi. Pian hänen synnyttyään perhe muutti Suomeen, aluksi Ouluun ja sitten Helsinkiin. Englund opiskeli pianonsoittoa Helsingin musiikkiopistossa Ernst Lingon ja Martti Paavolan johdolla, soitinnusta Leo Funtekin ja sävellystä Selim Palmgrenin ja Bengt Carlsonin johdolla. Hän opiskeli myös Yhdysvalloissa opettajanaan säveltäjä Aaron Copland. Säveltäjänä Englund sai vaikutteita lähinnä Igor Stravinskylta, Béla Bartókilta ja Dmitri Šostakovitšilta. Englund toimi Sibelius-Akatemian lehtorina vuosina 1957–1981. Hän sai professorin arvonimen vuonna 1976.
Sammakkolampi (Soini)
Sammakkolampi on Etelä-Pohjanmaalla Soinissa Hautakylän lähellä sijaitseva lampi.
Tramplin Stork
Kesämäkiennätyksen kehittyminen
Kesämäkiennätyksen 129,0 metriä ovat hypänneet Jakub Janda ja Denis Kornilov, epävirallisen kesämäkiennätyksen 136,0 metriä on hypännyt Denis Veselov.
Mäkiennätyksen kehittyminen (naiset)
Naisten mäkiennätyksen 104,5 metriä on hypännyt Marita Kramer.
Satu Pauri
Urheilu-ura
Hänen seitsenottelun ennätystuloksensa 6 404 pistettä vuodelta 1991 on edelleen voimassa oleva naisten Suomen ennätys. Hän teki tuloksen Tokion MM-kisoissa sijoittuen neljänneksi. Tämä oli myös hänen paras arvokisasijoituksensa. Hänellä on nimissään myös seitsenottelun 22-vuotiaiden Suomen ennätys 6 101 pistettä vuodelta 1988. Pituushypyssä hänen ennätyksensä on 663 cm vuodelta 1992.
Urheilu-uran jälkeen
Hän päätti aktiiviuransa vuoteen 1992 ja on sittemmin esiintynyt julkisuudessa astrologina. Hän myös juonsi tv-visailu Valiojoukkoa ja vuonna 1994–1995 Petri Keskitalon kanssa Labyrintti-ohjelmaa. Kesällä 2007 hän toimi juontajana Filmaattiset Oy ja YLE Viihteen tuottamassa Satuhäät-ohjelmassa.
Tanska yleisurheilun maailmanmestaruuskilpailuissa
Tanska on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saavuttanut MM-kilpailuissa yhteensä neljä mitalia, joista kolme on kultaisia.
Frederick Weld
pienoiskuva|Frederick Weld noin vuonna 1865. Frederick Aloysius Weld (9. toukokuuta 1823 – 20. heinäkuuta 1891) oli uusiseelantilainen poliitikko ja eri brittikolonioiden kuvernööri. Hän oli Uuden-Seelannin (eli Aotearoan) kuudes pääministeri. Myöhemmin hän palveli Länsi-Australia n, Tasmania n ja Salmisiirtokuntien kuvernöörinä.
Fritz Burjam
Friedrich (Fritz) Daniel Christian Burjam (19. syyskuuta 1886 Viipuri − 5. maaliskuuta 1957 Helsinki) oli suomalainen pankinjohtaja ja filosofian tohtori.
Saria (Mormonin kirja)
Elämäkerta
Mormonin kirja kertoo jerusalemilaisesta perheestä, joka vuoden 600 eaa. tienoilla hylkäsi kotiseutunsa ja matkusti ”suurten vesien poikki luvattuun maahan”. Perheeseen kuuluvat patriarkka Lehi ja tämän vaimo Saria sekä pojat Laman, Lemuel, Sam ja Nefi. Nefi on kirjan ensimmäinen kertojahahmo, joka sanoo syntyneensä ”hyvistä vanhemmista”. Perhe on varakas ja omistaa hopeaa ja kultaa. Lehin kehotuksesta perhe jättää tuhoon tuomitun Jerusalemin ja suuntaa erämaahan.
Sukupuu
Lisäksi Sarialla on ainakin kaksi tytärtä.
MYEL-eläkevakuutus
Etuudet
Lisäksi vakuutetun kuoleman jälkeen voivat lähiomaiset olla oikeutettuja ryhmähenkivakuutuskorvaukseen.
Viron ja Venäjän rajasopimus
Sopimuksen yksityiskohtia
Viron ja Venäjän välisen rajan kokonaispituudeksi tuli 460,6 kilometriä, mistä maarajaa on 138 kilometriä.
Waregem
Waregem on belgialainen kunta, joka sijaitsee Flanderin läntisessä maakunnassa. Kunta on flaaminkielinen ja näin ollen se on maan flaaminkielisellä alueella.
Purdue Pharma
Sacklerien nimi on poistettu opioidikriisin vuoksi useiden museoiden tiloista. Näin ovat ilmoittaneet muun muassa British Museum, Tate, jonka Sackler Octagon -galleria nimetään uudelleen, samoin New Yorkin Metropolitan-museo ja Pariisin Louvre.
Opioidikriisi
Kriisistä on valmistunut kahdeksanosainen draamasarja Dopesick.
Vuosi 0
Vuoden 0 puuttuminen aiheuttaa horjuvuutta myös käsitteiden vuosituhat, vuosisata ja vuosikymmen käytössä. Niinpä järjestyksessä ensimmäinen vuosikymmen käsittäisi vuodet 1–10, ensimmäinen vuosisata 1–100 ja ensimmäinen vuosituhat 1–1000. Näin laskien toinen vuosituhat sisältäisi vuodet 1001–2000, kolmas vuosituhat 2001–3000, 20. vuosisata 1901–2000 ja 21. vuosisata 2001–2100. Monissa kielissä vuosisatoja ja vuosituhansia nimitetäänkin tavallisimmin tällä tavoin järjestysluvuin. Sen sijaan suomen kielessä vuosikymmeniä ja vuosisatoja nimitetään yleisimmin vuosiluvun alkunumerojen mukaan. Niinpä esimerkiksi 1900-luku käsittää vuodet 1900–1999 ja 2000-luku vuosituhatta tarkoitettaessa vuodet 2000–2999. Tämän terminologian mukaisesti vuosituhat siis vaihtui vuoden 2000 alkaessa, mitä juhlittiinkin ympäri maailman näyttävästi. Myös esimerkiksi vuosi 2010 lasketaan kuuluvaksi 2010-luvulle, ei 2000-vuosikymmenelle.
Taideyliopiston Sibelius-Akatemia
Konserttitalo
Sibelius-Akatemian konserttitalo, Pohjoisella Rautatiekadulla Eduskuntatalon vieressä sijaitseva niin sanottu R-talo, on yksi Helsingin huomattavimmista konserttitaloista. Rakennus valmistui vuonna 1930 ja sen suunnitteli arkkitehti Eino Forsman, joka oli itse suuri musiikinystävä. Forsman selvitti Akatemian taloa suunnitellessaan tarkasti oman aikansa sointitutkimuksen tuloksia, jotta talon musiikkisalien akustiikka olisi mahdollisimman hyvä. Vuonna 1930 valmistuneessa talossa on 647-paikkainen konserttisali, 125-paikkainen kamarimusiikkisali ja 70-paikkainen vanhan musiikin sali. Konserttisalien lisäksi rakennuksessa on Sibelius-Akatemian opetus- ja harjoitusluokkia.
Darja Virolainen
Darja Leonidovna Virolainen (o.s. Reztsova, ; s. 24. tammikuuta 1989 Moskova) on venäläissyntyinen ampumahiihtäjä. Hän sai Suomen kansalaisuuden vuonna 2021 ja Suomen edustusoikeuden kansainvälisiin kilpailuihin vuonna 2023.
C sharp
Rakenne
C# on korkeamman tasoinen, olioperusteinen, vahvasti tyypitetty kieli. Vahva tyypitys tarkoittaa, että muuttujilla on oltava aina jokin tietotyyppi, esimerkiksi kokonaisluku, luokka tai merkkijono. (C# kuitenkin mahdollistaa -sanan käytön, kun tyyppi on niin lukijalle kuin kääntäjällekin selvä.) Korkea abstraktiotaso ilmenee erityisesti siinä, että muistinhallinta on automatisoitu eli automaattinen roskienkeräys vapauttaa muistia käyttöön sitä mukaa, kun objekti ei ole enää ohjelman saavutettavissa.
Kiinan Grand Prix 2005
Renault’n espanjalaiskuljettaja Fernando Alonso voitti kilpailun neljän sekunnin erolla toiseksi tulleeseen McLaren-Mercedeksen Kimi Räikköseen. Alonso voitti maailmanmestaruuden ja Renault tallimestaruuden. Kimi Räikkönen ajoi kilpailun nopeimman kierroksen.
Lauri Vähälä
Lauri Elis Vähälä (9. huhtikuuta 1914 Ullava – 5. huhtikuuta 1995 Oulu) oli yrittäjä ja yritysjohtaja, joka sai liikenneneuvoksen arvon.
Kirkkolahti (täsmennyssivu)
Kirkkolahti voi tarkoittaa
Alf Lindblad
Alf Hilding Lindblad (19. helmikuuta 1914 Fiskari – 18. toukokuuta 1980) oli suomalainen estejuoksija. Lindblad saavutti EM-pronssia 3 000 metrin esteissä Pariisissa 1938 tuloksella 9.21,4.
Rafetus swinhoei
Rafetus swinhoei on äärimmäisen uhanalainen kilpikonnalaji, jota elää Kiinassa ja Vietnamissa. Lajista tiedetään olevan elossa vain kaksi yksilöä, molemmat koiraita. Lajin viimeinen naaras kuoli Vietnamissa vuonna 2023. Sen kerrottiin kuolleen Hanoi-järvessä tuntemattomasta syystä.
Ulkonäkö ja koko
Rafetus swinhoei on suurin makeanveden kilpikonnalaji, ja se voi kasvaa jopa 120 kilogramman painoiseksi sekä metrin pituiseksi ja 70 senttimetriä leveäksi. Laji on pehmeäkuorinen kilpikonna, eikä sillä ole kovaa kilpeä. R. swinhoei -lajin kilpi on nahkamaista ihoa.
New Holland
Historiaa
Merkin nimi johtuu Yhdysvaltain Pennsylvaniassa sijaitsevasta New Holland -nimisestä pikkukaupungista, jossa aikoinaan toimi New Holland Machine Company. Yrityksen perusti 1895 nuori mies nimeltä Abram Zimmerman ostettuaan sieltä hevostallin ja avattuaan sinne metallipajan. Ensimmäinen tuote oli viljamylly. Paalaimet tulivat tuotevalikoimaan 1930-luvun lopussa. Sperry Corporation (vuosina 1955–1979 Sperry Rand Corporation) hankki 1947 New Holland Machine Companyn omistukseensa.
Islanti yleisurheilun maailmanmestaruuskilpailuissa
Islanti on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Sen parhaimmat saavutukset ovat kaksi pistesijaa. Tokiossa 1991 Sigurdur Einarsson sijoittui keihäänheitossa kuudenneksi – samassa kilpailussa Einar Vilhjálmsson oli yhdeksäs – ja Edmontonissa 2001 Þórey Edda Elísdóttir seiväshypyssä niin ikään kuudenneksi. Daegussa 2011 Islannilla oli kisoissa vain kaksi urheilijaa ja Moskovassa 2013 enää yksi.
Jaromír Blažek
Slavia Prahassa uransa aloittanut Blažek on edustanut Tšekin maajoukkuetta sekä vuoden 2000 että 2004 EM-kisoissa ja MM-kilpailuissa 2006. Hän on pelannut 12 maaottelua. Blažek pelasi myös alle 21-vuotiaiden maajoukkueessa kolme ottelua vuonna 1993. Hän on voittanut kuusi Tšekin mestaruutta vuosina 1996, 2000, 2001, 2003, 2005 ja 2007 – viisi viimeisintä Sparta Prahan joukkueessa.
Xbox 360
Zephyr
pienoiskuva|HDMI:llä varustettu 203 W Xbox 360.
Alkuperäinen käyttöliittymä
Guiden avulla kaverilistaan pääsee käsiksi milloin vain – niin pelatessa kuin elokuvia katsoessa – ja käyttöliittymän ollessa aina taustalla päällä omaa musiikkiaan voi soittaa missä pelissä tahansa.
Tämä käyttöliittymä on käytössä enää vain niissä Xboxeissa, joita ei ole käytetty Live-palvelussa marraskuun 2008 jälkeen. Tuolloin julkaistiin pakollisena päivityksenä käyttöliittymän uusi versio NXE.
Balilla-luokka
Suunnittelu
Alusten aseistuksena oli keulassa neljä ja perässä kaksi 533 millimetrin torpedoputkea, joihin oli kymmenen torpedoa aluksen varastoissa. Lisäksi Sciesaa lukuun ottamatta kullakin aluksella oli neljä miinaa. Alukset oli varustettu 120 millimetrin 27 pituuskaliiperin tykillä, joka oli alun perin varustettu kilvellä ja sijoitettu tornin etuosaan. Vuonna 1934 tykit korvattiin 120 millimetrin 45 pituuskaliiperin kannelle sijoitetulla tykillä. Ilmatorjunta-aseistuksena aluksilla oli kaksiputkinen 13,2 millimetrin konekivääri.
Azawagh
thumb|175px|Azawagh lähialueineen. Azawagh (myös Azawaγ, Azawaq, Azawak) on muinainen jokilaakso Nigerin ja Malin rajalla. Se saa alkunsa Aïrvuoriston ja Tigidditin kalliorinteen vadeista, yhtyy pohjoisesta tulevaan Timmersoïhin ja laskee Nigerjokeen Niameyn alapuolella. Sadekausina laaksoon muodostuu väliaikaisia tulvajärviä. Tuaregipaimentolaiset hyödyntävät sen kasvillisuutta ja kaivoja. Alajuoksulla laakson niminä ovat Dallol Bosso ja Boboye. Laajemmassa merkityksessä Azawaghiksi kutsutaan viidenneltätoista pohjoiselta leveysasteelta Saharaan ulottuvaa paimentolaisvyöhykettä. Toisinaan se tarkoittaa samaa kuin Azawad.
Ján Chryzostom Korec
Korecista tehtiin vuonna 1990 Nitran piispa, jona hän toimi, kunnes jäi eläkkeelle 9. kesäkuuta 2005. Hän oli kardinaali vuodesta 1991, mutta ei voinut äänestää uuden paavin valinnassa vuonna 2005 korkean ikänsä (81) johdosta.
Ljubov Baranova
Ljubov Baranova (omaa sukua Kozyreva, 27. elokuuta 1929 Pukra, Seuloskoin piiri, Leningradin alue – 22. kesäkuuta 2015 Moskova) oli neuvostoliittolainen maastohiihtäjä ja olympiavoittaja.
Erik Johan Frosterus
Ura Ilmajoen kirkkoherrana
Seurakunnan höltynyt siveellinen tila pakotti Frosteruksen paneutumaan esipaimenen tehtäväänsä. Frosterus ryhtyi parantamaan seurakuntansa kirkollista järjestystä. Frosterus sakotti torppariväestöön kuuluvia pareja mm. ennenaikaisesta maakaamisesta sekä erityisesti juoppoutta ja salakapakointia vastaan. Frosterus tunnetiin tarkkana kunniastaan ja palkkasaataviensa perimisestä.
Frosteruksen aikakaudella Ilmajoen seurakunta järjestäytyi uuden hallinnon puitteissa ja lukutaidon kehittämiseksi tehtiin kovasti työtä. Kirkkoherran hengellinen vaikutus jäi kuitenkin vähäiseksi.
Ecublens (Vaud)
Muuta
Ecublens on Vaud’n yliopistokaupunki. École polytechnique fédérale de Lausanne (EPFL), Lausannen valtiollinen tekninen korkeakoulu, ja Université de Lausanne (UNIL), Lausannen yliopisto, sijaitsevat kaupungissa.
Serbia ja Montenegro
Historia
Entisen Jugoslavian omaisuuden ja velkojen jaon estivät Jugoslavian hajoamissodat, joiden vuoksi Jugoslavian liittotasavalta oli kauppa- ja merisaarrossa vuoteen 1995. Tällöin neuvoteltiin Kroatian sekä Bosnia ja Hertsegovinan sisällissodat päättänyt Daytonin rauhansopimus Jugoslavian, Kroatian ja Bosnia-Hertsegovinan kesken.
Historian ja yhteiskuntaopin opettajien liitto
Historian ja yhteiskuntaopin opettajien liitto HYOL ry on alan opettajien järjestö, jonka tehtävänä on historian ja yhteiskuntaopin opetuksen sisällöllinen ja pedagoginen kehittäminen. Se on perustettu vuonna 1947. Jäseniä liitossa on noin 1500. HYOL:n toimisto on Helsingissä Mechelininkadulla. Paikalliskerhoja ja -yhdistyksiä on 26. HYOL tarjoaa alan täydennyskoulutusta eri puolilla Suomea sekä mielenkiintoisia opinto- ja kulttuurimatkoja ulkomaille. Liitto julkaisee neljä kertaa vuodessa ilmestyvää pedagogista aikakauslehteä Kleioa sekä historian ja yhteiskuntaopin reaalikoekirjoja (Reki-kirja). Se myös järjestää useita koululaisille ja opiskelijoille suunnattuja vuosittaisia kilpailuja, jotka on suunniteltu tukemaan opettajaa historian ja yhteiskuntaopin opettamisessa.
Löytölampi (Soini, Löytöperä)
Löytölampi on Etelä-Pohjanmaalla Soinissa Löytöperän kylän lähellä sijaitseva lampi.
Matt Targett (uimari)
Targett on toiminut uintiuransa ohella myös mallina.
Henrik Moisander
Moisander siirtyi kesällä 2003 Turun Palloseurasta Hollantiin Amsterdamin Ajaxin nuorisoakatemiaan. Syksyllä 2006 hän siirtyi lainalle Ruotsin Superettanissa pelaavaan Assyriskaan. Suomeen Moisander teki paluun elokuussa 2007 solmittuaan sopimuksen TPS:n kanssa. Vuonna 2009 hän pelasi Vaasan Palloseurassa, kunnes siirtyi takaisin seuraavaksi kaudeksi TPS:n riveihin. Lokakuussa 2013 Moisander teki kahden vuoden sopimuksen Veikkausliiga-seura FC Lahden kanssa. Helmikuussa 2016 hän teki kahden vuoden sopimuksen Inter Turkun kanssa. Marraskuussa 2020 Moisander teki yksivuotisen jatkosopimuksen Interin kanssa.
Gudrun Wagner
Tunnustukset
Vuonna 1993 Gudrun Wagnerille myönnettiin ranskalainen kunniamerkki Chevalier des l'Arts et des Lettres, ja vuonna 2004 hän sai Liettuassa Rienzi-palkinnon.
Ed Asner
Uran alku
Asner muutti vuonna 1961 Los Angelesiin ja alkoi uran televisiossa. Hän näytteli vuonna 1961 rikossarjassa Alaston kaupunki, vuosina 1962–1963 gangsterisarjassa Lahjomattomat, vuonna 1963 sarjassa Alfred Hitchcock esittää ja vuonna 1964 poliisidraamassa Slattery’s People.
Salaliittoyhteydet
Asner esitti myös salaliittoja syyskuun 11. päivän 2001 terrori-iskun tapahtumisista. Hän oli mukana 9/11-totuusliikeessä ja teki useita vaihtoehtoisia dokumentteja iskuista.
Popsikkaat
Laura Porkkana
Laura Porkkana (engl. Laura Carrot) on porkkana, joka käy esikoulua Popsikkalassa. Hänellä on myös pikkuveli, Lenni. Lauran tunnistaa vaaleista letitetyistä hiuksista. Lauran paras ystävä on Juniori Parsa, joka käy samaa koulua.
Barbara Petzold
Itä-Saksan mestaruuskisoissa Petzold voitti vuosien 1973–1982 välisenä aikana kaikkiaan 23 mitalia, joista 14 kultaa. Kultamitaleista viisi tuli viestistä.
Termobaarinen pommi
Historia
Itävaltalaisen fyysikko Mario Zippermayrin ryhmä yritti kehittää termobaarista pommia Loferissa Tirolissa ja Wienissä toisen maailmansodan aikaan. Zippermayrin kokeissa ilmatorjuntaohjuksissa ”Enzian” ja ”Schmetterling” laukaistiin 60 kg hiilipölyä ja nestemäistä happea sisältänyt räjähde. Projektia vauhditettiin 1944 ja se oli osa SS:n ohjelmaa saada rintamalle uuden teknologian aseita. Alkuvuodesta 1945 saatiin aikaan 600 m tuhosäde ja Starnberger Seella 4,5 km.
Meri Rantanen
Suomi–Ruotsi-maaottelussa Rantanen on edustanut Suomea vuonna 2011 Helsingissä 5 000 metrillä juosten neljänneksi ja vuonna 2015 Tukholmassa 10 000 metrillä, jossa hän oli viides.
Peuralampi (Soini)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Kolunjoen valuma-alueella (35.46), jonka Alajoen valuma-alueeseen (35.464) se kuuluu. Lammen vedenpinnan korkeus on 191,4 metriä mpy.
Juha Koponen
Ura
Vuonna 2002 Koponen siirtyi Tamroon, jossa hän toimi aluksi konsernin talousjohtajana ja johtoryhmän jäsenenä. Hän aloitti Tamro Suomen toimitusjohtajana vuonna 2006 ja Tamro-konsernin konsernijohtajana elokuussa 2009.
Henrik Reilin
Ura pappina
Reilin oli nuorempana vireä ja opinhaluinen mies. Hän palveli Uudenmaan jalkaväkirykmentin pappina aina Suomen sotaan saakka, johon hän osallistui parin kuukauden ajan. Reilin puhui latinaa ja piti vuoden 1807 pappeinkokouksessa latinankielisen puheen. Rovasti Reilin nimitettiin Ilmajoen kirkkoherraksi 63-vuotiaana. Reilinin kausi Ilmajoen seurakunnassa ei herättänyt erityistä huomiota tai ihmettelyä.
Päivi Simukka
Päivi Hannele Simukka (s. 21. tammikuuta 1966 Kerava) on suomalainen maastohiihtäjä. Hän kilpaili naisten 30 kilometrin vapaan tyylin kilpailussa vuoden 1992 talviolympialaisissa.
Bad Oeynhausen
Maantiede
pienoiskuva|200px|vasen|Klosterstraße Bad Oeynhausen sijaitsee Nordrhein-Westfalenin koilliskulmalla matalahkon Wiehengebirge-vuoriston eteläpuolella. Bad Oeynhausenin etäisyys Hannoverista on noin 70 kilometriä länsilounaaseen, Bielefeldistä noin 30 kilometriä koilliseen ja Mindenistä runsaat 10 kilometriä lounaaseen. Bad Oeynhausen kuuluu Nordrhein-Westfalenin koillisosan kattavaan noin kahden miljoonan asukkaan Ostwestfalen-Lippen alueeseen, joka vastaa Detmoldin hallintopiiriä.
Bad Oeynhausen koostuu kantakaupunki Bad Oeynhausenista (Stadtzentrum) ja seitsemästä entisestä maalaiskunnasta, jotka liitettiin Bad Oeynhauseniin 1973. Kantakaupunki sijaitsee nykyisen Bad Oeynhausenin eteläosassa. Muut kaupunginosat ovat Wulferdingsen, Volmerdingsen, Werste ja Eidinghausen kantakaupungin pohjoispuolella, Dehme ja Rehme Weserin rannalla ja Lohe kantakaupungin eteläpuolella.
Talous ja liikenne
Bad Oeynhausenin rautatieasema sijaitsee rataosuudella Hamm–Minden. Asemalla pysähtyvät sekä paikallis- että intercity-junat. Kaupungissa on myös toinen, alemman luokan rautatieliikennepaikka, Bahnhof Bad Oeynhausen Süd. Se sijaitsee Weserin rautatien varrella ja siellä pysähtyvät paikallisjunat. Moottoritie BAB 2 kulkee Bad Oeynhausenin kaakkoisosan halki ja Alankomaiden rajalta alkava BAB 30 päättyy Bad Oeynhauseniin.
Altainseipi
Levinneisyys ja elinympäristö
Altainseipiä esiintyy Mongolian länsiosassa sekä Venäjällä Tuvan tasavallassa. Sen elinympäristöä ovat järvet ja joet.
Kauko Pekuri
Pekurin paras tulos 5 000 metrillä oli 14.16,2, joka syntyi Helsingissä 16. kesäkuuta 1939 samassa juoksussa, jossa Taisto Mäki (vuoden 1938 EM-kultamitalisti) juoksi uudeksi maailmanennätykseksi 14.08,8. Pekuri voitti matkan Suomen mestaruuden vuonna 1938.
10 000 metrillä Pekuri oli Suomen mestari vuonna 1944 ajalla 31.38,8. Ennen sotia Pekuri juoksi Kouvolassa elokuussa 1939 Veikko Tuomisen perässä matkan ennätyksekseen 30.10,6. Se oli vain 8,6 sekuntia Taisto Mäen matkan maailmanennätyksestä (Tuomisen loppuaika 30.07,6).
Hille Korhonen
Vuonna 2018 Hille Korhonen promovoitiin Tampereen yliopiston kunniatohtoriksi.